Kanabo

Kanabo (Cannabis) estas genro el la familio de la kanabacoj, kiu kreskas en multaj diversaj klimatoj.

 Uzado 
Historie, ĝi estis ĉefe uzata por la produktado de fibroj kaj drogoj: mariĥuano kaj haŝiŝo aŭ farmako. Post ĝia malpermesado, ĝia ĉefa uzo estas por produktado de mariĥuano aŭ haŝiŝo.

Cannabis sativa estas uzata precipe kiel teksaĵplanto, dum Cannabis indica kiel medicina kaj psikostimula planto.

Kanaba manĝaĵo estas manĝaĵo preparita kun kanabo. Ekzemploj enhavas la spackukon.

 Kanabaj fibroj 
Kanabaj fibroj estas uzataj por produkti teksaĵojn (ekz. kanabtolojn), ŝnurojn, paperon kaj ankaŭ varmoizoladon.

 Efikoj 
La efiko de kanabkonsumado varias multe de homo al homo kaj ankaŭ de la kvalito de la herbo, sed jen ĝeneralaj:

 Eblaj pozitivaj aŭ dezirindaj efikoj 
 Milda eŭforio, sento de ĝenerala bonfarto
 Malstreĉiĝo aŭ malpliigo de streso
 Pli bona aprezo de humuro, muziko, manĝaĵoj kaj arto
 Sento de konekto inter korpo kaj menso, plezura korposento
 Pliakutiĝo de la sensoj
 Kreiva aŭ filozofia pensado
 Forigado de doloroj, ekz. kapdoloro, kramfoj
 Malpliigo de naŭzo

 Eblaj neŭtralaj efikoj 
 Ĝenerala ŝanĝo en konscio
 Pliigita apetito
 Laco, ripozemo
 Malrapido/singardo
 Ruĝaj okuloj
 Buŝa sekeco
 Ĉesoj en linia memoro

 Eblaj negativaj aŭ maldezirindaj efikoj 
 Malfacilo je mallongdaŭra memoro
 Maltrankvileco, zorgoj, paranojo
 Kapdoloro
 Kapturniĝo, konfuzo
 Fizika mallerteco

Studoj pruvas, ke ekzistas ne nur mallongdaŭraj, sed ankaŭ longdaŭraj negativaj efikoj ligitaj al konsumado de kanabo kaŭzantaj dependecon, malaltiĝon de la intelekta kvociento, atakojn al la kardiovaskula sistemo kaj la spira sistemoEl portalo pri sano Drogo-dependenco ()
El "Kial doktoro?" ().

 Kanabo kiel medikamento 

Ekzistas efikoj kiuj havas medicinajn utilecon, ekzemple:
 por batali kontraŭ anoreksio;
 por eviti la naŭzon (ekzemple pro kemioterapio);
 por malpliigi dolorojn.

 Konsumado 
Por havi maksimuman koncentritecon de THC (tetrahidrokanabinol, ĝia ĉefa aktiva substanco) oni devas sekigi la planton en mallumo dum kelkaj tagoj, poste oni prenas la florojn de la femala planto. Poste oni muelas ĝin kaj povas uzi ĝin.
Ekzistas multaj manieroj por konsumi kanabon, sed ĉefe estas tri:

 Fumado 
Oni povas sole uzi ĝin aŭ miksi ĝin kun tabako por prepari kanabcigaredon aŭ por fumado per pipo.
Ofte estas uzataj akvopipoj aŭ vaporigiloj.

 Buŝa konsumado 
Oni povas kuiri manĝaĵon kun kanabo (ekzemple la Spackuko) por pli daŭra ebriado ol fumado, kaj speciale se oni ne volas suferi je la negativaj efikoj de fumado. Oni ankaŭ povas prepari teon de kanabo.

 Ungvento 

 Historio 
La kultivado kaj prilaborado de kanabo estas ege antikva, la plej maljunaj trovaĵoj en Eŭropa aĝa pli ol 5.500 jaroj. En 2000-jara ĉina medicina teksto legeblas pri kanabo kiel sanilo kontraŭ reŭmatismo kaj malario. Herodoto skribis pri vestaĵoj el kanabaj fibroj. Meze de la 20-a jarcento sintezaj fibroj anstataŭis la kanabajn fibrojn.

 Juro 
Fumado de kanabo estas kontraŭleĝa en plej multaj landoj. Escepto estas la leĝaro pri la nomitaj coffeeshop en Nederlando. Krome en kelkaj lokoj povas esti toleremo al konsumado aŭ tenado de malgrandaj kvantoj.

 Eksteraj ligiloj 
Kanabo. Ĉu kulpa aŭ senkulpa?, Kontakto, 2013:3

 Referencoj 

Kategorio:Kanabo
Kategorio:Palearktisa flaŭro
Kategorio:Kuracplantoj
Kategorio:Kanabacoj